**युवा रोज़गार एवं प्रशिक्षण कार्यक्रम (यूथ एंप्लॉयमेंट एंड ट्रेनिंग प्रोग्राम, वायईटीपी)**

श्रम विभाग का युवा रोज़गार एवं प्रशिक्षण कार्यक्रम (वायईटीपी) विद्यालय छोड़ने वाले युवाओं को निःशुल्क और विविध रोज़गार सहयोग सेवाएं प्रदान करता है जिससे वे स्वयं को और अपनी कार्य अभिवृत्तियों को बेहतर समझने में समर्थ बनते हैं और उनका कार्य कौशल एवं अनुभव और समृद्ध होता है। 15 से 24 वर्ष की आयु के विद्यालय छोड़ने वाले उन सभी युवाओं का स्वागत है जिन्होंने अधो-स्नातक (सब-डिग्री) या उससे नीचे के स्तर तक शिक्षा प्राप्त की है।

वायईटीपी में नामांकन कराने वाला प्रत्येक प्रशिक्षु 12-माह की मूलभूत सेवा अवधि प्राप्त करने का पात्र होगा एवं उसके लिए एक केस प्रबंधक निर्धारित किया जाएगा, जो कि एक पंजीकृत सामाजिक कार्यकर्ता होगा एवं वह प्रशिक्षु को संपूर्ण सेवा अवधि के दौरान करियर मार्गदर्शन एवं सहयोग देगा।

विशेष रोज़गार एवं प्रशिक्षण आवश्यकताओं वाले युवाओं (जैसे विभिन्न जातियों के लोग) के लिए, आरंभिक जांच के बाद वे अनुकूलित प्रशिक्षण पाठ्यक्रमों में नामांकन करा सकते हैं अथवा केस प्रबंधकों की अनुशंसा पर कार्यस्थल संलग्नता प्रशिक्षण (वर्कप्लेस अटेचमेंट ट्रेनिंग, डब्ल्यूपीए) या कार्य-पर-प्रशिक्षण (ऑन-द-जॉब ट्रेनिंग, ओजेटी) के लिए आवेदन कर सकते हैं।

# वायईटीपी की प्रमुख विशेषताएं

*करियर मार्गदर्शन*

* प्रशिक्षुओं को पेशेवर सामाजिक कार्यकर्ताओं से वैयक्तिकृत करियर मार्गदर्शन और रोज़गार-पश्चात

सहयोग मिलेगा

*रोज़गार-पूर्व प्रशिक्षण*

* निःशुल्क रोज़गार-पूर्व प्रशिक्षण जिसमें नौकरी/कार्य की खोज एवं अंतर्वैयक्तिक (संबंध व संवाद) कौशल प्रशिक्षण तथा ऐच्छिक पाठ्यक्रम जैसे कंप्यूटर अनुप्रयोग प्रशिक्षण एवं विभिन्न उद्योगों

हेतु कार्य-विशिष्ट कौशल प्रशिक्षण आदि शामिल हैं। 80% या अधिक की उपस्थिति

वाले प्रशिक्षु HK$70 प्रति वैध प्रशिक्षण दिन की दर पर प्रशिक्षण भत्ता पाने

के अधिकारी हैं।

*अंशकालिक / पूर्णकालिक  कार्य पर प्रशिक्षण  (ऑन-द-जॉब ट्रेनिंग, ओजेटी)*

* प्रशिक्षुओं को 6-12 माह के लिए सवैतनिक कर्मचारियों के रूप में संलग्न किया जाता है। नियोक्ता संबंधित कार्य अनुभव वाले स्टाफ़ को परामर्शदाता के रूप में नियुक्त करेंगे और कार्य पर उपयुक्त मार्गदर्शन प्रदान करेंगे।
* शिक्षार्थी HK$3,000 के प्रतिधारण भत्ते के लिए पात्र हैं यदि वे 3 महीने के लिए पूर्णकालिक प्रशिक्षण में लगे हुए हैं और प्रत्येक महीने के पूरा होने पर अतिरिक्त HK$1,000 प्राप्त होंगे। अंशकालिक कार्य पर प्रशिक्षण के लिए, संबंधित देय राशि को आधा कर दिया जाएगा। प्रत्येक पात्र शिक्षार्थी के लिए प्रतिधारण भत्ता की अधिकतम राशि HK$12,000 है।
* प्रशिक्षु संबंधित व्यावसायिक पाठ्यक्रमों में नामांकन करा सकते हैं और पाठ्यक्रम एवं परीक्षा शुल्क में HK$4,000 तक की प्रतिपूर्ति के लिए आवेदन कर सकते हैं।

*कार्यस्थल संलग्नता प्रशिक्षण (वर्कप्लेस अटेचमेंट ट्रेनिंग, डब्ल्यूपीए)*

* प्रशिक्षु कार्य अनुभव प्राप्त करने के लिए गैर-कर्मचारी के रूप में 1 माह का कार्यस्थल संलग्नता प्रशिक्षण प्राप्त कर सकते हैं।
* संलग्नता को संतोषजनक ढंग से पूर्ण करने पर प्रशिक्षुओं को HK$5,800 का भत्ता देय होगा।

# पूछताछ

हॉटलाइन : 2112 9932

वेबसाइट : [www.yes.labour.gov.hk](http://www.yes.labour.gov.hk/) (18 वर्ष या अधिक की आयु वाले आवेदकों के लिए ऑनलाइन पंजीकरण उपलब्ध है।)

ईमेल : [enquiry@yes.labour.gov.hk](mailto:enquiry@yes.labour.gov.hk)